Warsan Shire

D’ **Warsan Shire** (Somali *Warsan Shireh*, àrààwisch ) (* 1988 z’ Nairobi, Kenia) ìsch a somààlisch-britischa Dìchtera. Sa hàt dr àfrikàànischa Dìchtungspriis vu dr Brunel-Üniwärsiteet g’wunna.

## ìhr Laawa un Wark
D’ Warsan Shire ìsch ànna 1988 ìn Kenia ìn’ra somààlischa Fàmìlia-n-uff d’ Walt kumma. Mìt ainem Joohr ìsch sa mìt ìhrer Fàmìlia ìn Anglànd gànga ge laawa. Ìhr Schtüdium ìn kreàtiiva Schriiwa hàt sa mìt’ma Bachelor àbg’schlossa. Jez laabt sa z’ Los Angeles zamma mìt ìhrem Ehamànn Andres Reyes-Manzo un ìhra zwai Kìnder.

Ànna 2011 hàt d’ Warsan Shire d’ Gedìchtsàmmlung *Teaching My Mother How To Give Birth* ìm Verlààg flipped eye loo veräffentliga. Ànna 2015 ìsch a greesser Gedìchtbànd biim gliicha Verlààg ärschììna. Ìn dr Zwìschazitt hàt d’ Sangera Beyoncé a pààr Gedìchta üss dr Shire ìhrem äärschta Bànd uff’m Àlbum *Lemonade* àls Zwìschatäkschta b’nutzt. D’ Beyoncé hàt ìhr Wark wälla b’nutza, wu sa ìhr Gedìcht *For Women Who Are Difficult to Love* g’laasa hàt. Ànna 2020 hàt sa ìn dr Shire ìhra Gedìchter ìm Film *Black Is King* b’nutzt.

D’ Warsan Shire ìsch rund um d’ Walt iiglààda worra, fìr ìhra Täckschta laasa — unteràndrem ìn Diitschlànd, Itààlia, Nordàmerikà, Süüdàfrikà un Kenia. Ìhra Gedìchta sìnn ìn zàhlriicha Zittschrìfta-n-ärschììna, wia-n-em *Poetry Review*, *Magma* un *Wasafiri*, so wia ìn da Gedìchtersàmmlunga *Salt Book of Younger Poets* (Salt, 2011) un *Ten: The New Wave* (Bloodaxe, 2014). D’ Täckschta sìnn ìn mehrera Schproocha-n-ìwwersätzt worra, d’runter àui ìns Itàliaanischa, Schpàànischa, Portügììsischa, Schweedischa, Däänischa un Estnischa. D’ Warsan Shire ìsch Verfàssungslaitera biim *Spook* Màgàziin ìm B’raich Dìchtung. Üsserdam gìbt sa waltwitt un online Poesie-Workshops.

Ìm März 2022 hàt d’ Shire ìhr Bànd *Bless the Daughter Raised by a Voice in Her Head* veräffentligt.

## ìhra Üsszaichnunga
D’ Warsan Shire ìsch fìr ìhra Kunscht mehrfàch üsszaichent worra. Ìm Àwrìl 2013 hàt sa dr äärschta àfrikàànischa Dìchtungspriis vu dr Brunel-Üniwärsiteet g’wunna. Daa Priis wìrd àn Dìchter vergaa, wo noch kää aiga vollschtandig Büach veräffentligt hann. D’rbii ìsch d’ Shire üss’ra Lischta vu da 655 Nominiarta-n-üssg’wählt worra.

Ìm Oktoower 2013 ìsch d’ Warsan Shire àls äärschta „Young Poet Laureate for London“ ärnännt worra. Dia Ehrung ìsch Tail vum Spoke-Progràmm vu dr London Legacy Development Corporation, wo Kunscht un Kültüür ìm Londoner Queen Elizabeth Olympic Park un siinera Umgaawung färdert. Ànna 2014 ìsch d’ Warsan Shire àls „poet in residence“ ìm àuischtrààlischa Bundesschtààt Queensland ärnännt worra. Ìn dam Rààhma hàt sa säcks Wucha ìm Aboriginal Centre for Performing Arts vum Queensland verbrocht. Ìm Jüüni 2018 ìsch sa zem Mìtglììd vu dr Royal Society of Literature g’wählt worra.

Ànna 2019 ìsch sa ìn d’ Literàtüür- un Gedìchtersàmmlung *New Daughters of Africa* vu dr Margaret Busby uffg’numma worra. Ìn dr Shire ìhra Gedìchtersàmmlung *Bless the Daughter Raised by a Voice in Her Head* ìsch fìr dr Felix-Dennis-Priis fìr d’ bäschta Debüüsàmmlung 2022, dr Dylan-Thomas-Priis 2023 un Griffin-Dìchtungspriis 2023 nominiart worra.

## ìhra Veräffentligunga
* *Teaching My Mother How To Give Birth*, flipped eye, 2011, ISBN 1-905233-29-9
** ìns Frànzeescha-n-ìwwersätzt unter’m Tìtel *Où j'apprends à ma mère à donner naissance*, Éditions Isabelle Sauvage, 2017
* *Her Blue Body*, flap pamphlet series, flipped eye, 2015
* *Bless the Daughter Raised by a Voice in Her Head*, 2022
** *Haus Feuer Körper*, zwaischproochiga-n-Üssgààb Anglisch-Diitsch, ìwwersätzt vu dr Muna AnNisa Aikins, dr Mirjam Nuenning un em Hans Jürgen Balmes, S. Fischer Verlag, Frànkfurt àm Main 2022, ISBN 978-3-10-397106-4
** ìns Frànzeescha-n-ìwwersätzt unter’m Tìtel *Bénie soit cette enfant qu'une voix dans sa tête à fait grandir*, Éditions Globe, 2023

## Weblìnks
* d’ Warsan Shire bii dr Poetry Foundation (anglisch)
* d’ Warsan Shire biim British Council (anglisch)
* d’ Warsan Shire bii dr Royal Society of Literature (anglisch)
* d’ Warsan Shire bii dr Academy of American Poest (anglisch)
* d’ Warsan Shire bii Poetry International (anglisch)

## Ainzelnoohwiisa